User:Kesherwani/sandbox

लिवरपूल की ओलिविया मेनिंग
आइंस्टीन से ज्यादा बुद्धिमान ब्रिटेन की 12 साल की छात्रालंदन, एजेंसियां : दिमाग चलता नहीं दौड़ता है। इस बात को साबित कर दिखाया है ब्रिटेन की 12 वर्षीय एक छात्रा ने। बुद्धिमत्ता के मामले में उसने प्रख्यात वैज्ञानिक अल्बर्ट आइंस्टीन और प्रोफेसर स्टीफेंस हॉकिंस को भी मात दे दी है। लिवरपूल की ओलिविया मेनिंग ने आइक्यू टेस्ट में 162 अंक हासिल किए हैं, जो 100 के औसत से ज्यादा है। उसका यह स्कोर जर्मनी के भौतिकविद आइंस्टीन और हाकिंस से दो अंक ज्यादा है। इसने उसे दुनिया के सबसे बुद्धिमान लोगों की श्रेणी में ला खड़ा किया है। दुनिया में इतनी उच्च बुद्धिमत्ता वाले सिर्फ एक प्रतिशत व्यक्ति ही हुए हैं। उसे मेनसा यानी दुनियाभर के बुद्धिजीवियों के नेटवर्क में शामिल कर लिया गया है। यह सम्मान मिलने के बाद ओलिविया को एवरटन स्थित उसके स्कूल द नार्थ लिवरपूल एकेडमी में सेलिब्रिटी का दर्जा दिया जा रहा है। उसने बताया कि स्कूल के बहुत लोग उसके पास होमवर्क में मदद लेने आ रहे हैं। मेनसा में शामिल किए जाने पर नौरिस ग्रीन निवासी ओलिविया ने कहा, मुझे चुनौतियां पसंद हैं। उसने स्वीकारा कि नई जानकारी याद रखने की उसमें गजब क्षमता है। उसने टेलीविजन सेलिब्रिटी व गणितज्ञ कैरोल वोरडरमैन को भी शिकस्त दी। कैरोल को आइक्यू टेस्ट में 154 अंक मिले थे। मेनसा में 151 अंक के साथ 12 साल की एक अन्य छात्रा नौरिस ग्रीन निवासी लॉरेन गैनन को भी शामिल किया गया है।